জি. কে. সাদিক : আমাদের প্রধানমন্ত্রী ৭-৮ এপ্রিল ভারত সফরে যাচ্ছেন বেশ কিছু বিষয়ে চুক্তি বা সমঝোতা সই করতে। তার মধ্যে বাংলাদেশ-ভারত সামরিক চুক্তি বা সমঝোতাটি হলো অন্যতম। এটি নিয়ে সম্প্রতি মিডিয়াতে বেশ আলোড়ন সৃষ্টি হয়েছে। সুশীল সমাজ ও দেশপ্রমিকদের মধ্যে এক ধরনের উদ্বেগ দেখা দিয়েছে। কী ধরনের সামরিক চুক্তি হবে তা জেনে নেওয়ার দরকার। ভারতীয় সংবাদপত্র কুয়োরা লিখেছে, বাংলাদেশের সঙ্গে ভারতের প্রতিরক্ষা চুক্তি এমন হওয়া উচিত যাতে ভারতের উত্তর-পূর্বাঞ্চলীয় সাত রাজ্যে অবাধে ভারতীয় সেনা ও সামরিক সরঞ্জাম পরিবহন করা যায়। তার ফলে ওই সাত রাজ্যের নিরাপত্তা নিশ্চিত করা যাবে। ভারতীয় সেনাবাহিনী ভারতের উত্তর-পূর্বাঞ্চলীয় সাতটি রাজ্যের নিরাপত্তা প্রতিষ্ঠা ও সেখানের সন্ত্রাসী গ্রæপগুলোর বিরুদ্ধে ৫০ বছর ধরে লড়াই করে আসছে। কিন্তু যোগাযোগ ব্যবস্থার জন্য তারা ব্যর্থ হচ্ছে। তাই ভারত এখন বাংলাদেশের ভ‚মিকে ব্যবহার করতে চাচ্ছে।